**ACTA DEL PLE ORDINARI DE L’AJUNTAMENT DE CÀNOVES i SAMALÚS. PLE NÚM. 12/2015**

Mª CARMEN BARRIO JULIO (NIU)

DAVID GARCIA FERNANDEZ (NIU)

ESTER VILLANUEVA MARSAL (NIU)

JOAN CARLES CUSELL I GALÍCIA (ERC)

CRISTINA SERRA I PAGÈS (ERC)

JOSÉ LUIS LÓPEZ CARRASCO (PSC)

Mª LOURDES AGUILERA BEDMAR (PSC)

Mª PILAR LOSADA LÓPEZ (PSC)

NURIA SANCHEZ LIRIA (PSC)

ANTONIO RUIZ VENTURA (PSC)

SECRETARI: Francesc d'A. Serras i Ortuño

A Cànoves i Samalús a les vint hores del dia 26 de novembre de 2015, a l’efecte de procedir a celebrar sessió plenària de caràcter ordinari, sota la Presidència de l’Alcalde Sr. Josep Cuch i Codina, es reuneixen els Srs. i Sres. Regidors i Regidores al marge enumerats, assistits pel Secretari que dóna fe de l’acte.

**1.- PROPOSTA D’APROVACIO DE L’ESBORANY DE L’ACTA ANTERIOR.**

Per part del Sr. Alcalde es posa a votació l’esborrany de l’acta de la sessió anterior que ha estat repartit conjuntament amb al convocatòria.

L’acta es aprovada per unanimitat.

**2.- DONAR COMPTE DELS DECRETS D’ALCALDIA DICTATS DES DE LA DARRERA SESSIÓ ORDINÀRIA.**

Per part del Sr. Secretari es dona lectura als Decrets d’Alcaldia dictats fins la darrera sessió ordinària. El ple en queda assabentat.

**3.-Proposta de ratificació d’un acord de la Junta de Govern Local referent a la creació d’un Centre Meteorològic.**

Per part del Sr. Alcalde es dona compte al Plenari de l’acord pres per la Junta de Govern Local, en sessió de data 2 de novembre de 2015, del tenor literal següent:

***“6- CENTRE METEREOLÒGIC AL TURÓ DE L’HOME***

*Es dona compte a la Junta de Govern Local de l’escrit rebut del Servei Meteorològic de Catalunya en demanda de suport institucional per la creació del Centre de Referència de la Meteorologia al Turó de l’Home, en substitució a l’actual observatori, el qual es troba en un estat de degradació que implica la creació d’un altre que reprengui l’activitat científica i observacional i que estigui obert als visitants.*

*Ens demanen comptar amb aquest suport com Ajuntament que forma part del Consell Coordinador del Parc Natural del Montseny.*

*La Junta, acorda per unanimitat:*

***Primer.-*** *Donar suport institucional al projecte de la instal·lació del Centre de Referència de la Meteorologia a Catalunya al Turó de l’Home per substituir a l’actual.*

***Segon.-*** *Ratificar aquest acord en el proper ple, juntament amb la memòria justificativa on es detalla el projecte esmentat.*

***Tercer.-*** *Notificar l’aprovació d’aquest acord al Servei Meteorològic de Catalunya pel seu coneixement.”*

El Sr. Alcalde explica que en el mes de juliol es va reunir amb el Director del Servei meteorològic, Sr. Oriol Puig per parlar del tema d’un centre meteorològic al turó de l’home, explicant que es tracta d’un tema molt embrionari però que compte amb el recolzament de l’Alcalde de Fogars de Montclús, sempre que tot es faci de forma correcta, afegint el Sr. Alcalde que, si el principal poble afectat no es mostra en contra, tampoc ho haurien de fer els demés.

El Sr. López manifesta que quan ell va ser Alcalde també es va reunir amb el Sr. Puig i va poder comprovar que es tracta d’un centre molt gran i que comportaria un fort impacte en la natura i que el seu grup voldria tenir la seguretat de que es fan les coses ben fetes, cosa que, per avui, no pot saber i que per tant, el seu vot serà d’abstenció. Afegeix que ha trobat a faltar la memòria, una de les coses de les que sempre s’acusava al seu equip de govern.

La regidora Sra. Serra manifesta que el seu grup ha demanat informació i que tenen coneixement de que la Diputació ho qüestiona i que, a més, no consta en l’acord de governabilitat. Replica el Sr. Alcalde que va haver-hi un consell coordinador i es va demanar a tots de fer una reunió amb tots els Alcaldes i que es tracta tant sols d’un acord d’intencions. Explica també que tot queda soterrat perquè no tingui impacte ambiental.

Desprès de breu debat l’assumpte es posat a votació, aprovant-se per majoria simple, amb els vots a favor dels quatre regidors de NIU, el vot en contra dels dos regidors d’ERC i l’abstenció dels 5 regidors del PSC.

**4- Proposta de nomenament de representant a la Fundació Acció Baix Montseny.**

Per part del Sr. Secretari es dona lectura a la següent

***“PROPOSTA DE L’ALCALDIA***

*Per tal de poder donar representativitat a l’Ajuntament a la Fundació Baix Montseny*

***PROPOSO AL PLENARI***

*adoptar els següents acords:*

***Primer.-*** *DELEGAR LA REPRESENTATIVITAT de l’Ajuntament de Cànoves i Samalús a la Fundació Baix Montseny en la regidora Sra. Carme Barrio Julio.*

***Segon.-*** *NOTIFICAR aquest acord a la referida Fundació, així com a la pròpia interessada.*

*Cànoves i Samalús, 17 de novembre de 2016. L’alcalde, Josep Cuch Codina.”*

Explica el Sr. Alcalde que la fundació la formen 16 ajuntaments i que l’ajuntament de Cànoves i Samalús es soci des del 13 de desembre de 2010 i que la seva funció principal es donar feina a gent discapacitada i que cap representant de l’Ajuntament hi ha anat mai, segons li van dir. Afegeix algunes de les principals tasques que porten a terme.

El Sr. López manifesta que fan una tasca molt important i que no és cert que cap representant de l’Ajuntament no hi anés mai, que hi ha anava la regidora de serveis socials Sra. Dols i afegeix el seu suport per tal de que es facin coses amb ells. El Sr. Cuch demana disculpes i reitera que es el que se li va dir des de la fundació. La regidora Sra. Serra manifesta que el seu grup veu molt bé la tasca que fan i es mostra conforme amb la representació de l´ajuntament.

L’afer es aprovat per unanimitat.

**5.-Proposta d’aprovació inicial d’un expedient de modificació de crèdit.**

Per part del Sr. Secretari es dona lectura al següent

**“INFO****RME-PROPOSTA DE SECRETARIA**

En relació amb l’expedient relatiu a l’aprovació de l’expedient de modificació de crèdits n.º 703/15 del Pressupost en vigor, en la modalitat de transferències de crèdit, finançat amb càrrec anul·lació o baixa d’altres partides, i de conformitat amb el que estableix l’article 175 del Reial Decret 2568/1986, de 28 de novembre, pel qual s’aprova el Reglament d’Organització, Funcionament i Règim Jurídic de les Entitats Locals, emeto el següent informe-proposta, en base als següents,

**ANTECEDENTS DE FET**

**PRIMER.** Davant l’existència de despeses que no es poden demorar fins a l’exercici següent, per als quals no hi ha crèdit, i donat que es disposa de/d’ partides susceptibles de baixa o anul·lació, mitjançant Provisió d’Alcaldia es va incoar l’expedient per a la concessió de crèdit se extraordinari finançat amb càrrec anul·lacions o baixes de crèdits d’altres partides.

**SEGON.** La Intervenció Municipal ha informat favorablement la proposta d’Alcaldia.

**LEGISLACIÓ APLICABLE**

La Legislació aplicable és la següent:

— Els articles 169, 170, 172 i 177 del Reial Decret Legislatiu 2/2004, de 5 de març, pel qual s’aprova el Text Refós de la Llei Reguladora de les Hisendes Locals.

— Els articles 34 a 38 del Reial Decret 500/1990, de 20 d’abril, pel qual es desenvolupa el Capítol I, del Títol VI, de la Llei 39/1988, de 28 de desembre, Reguladora de les Hisendes Locals, en matèria de pressupostos.

— L’article 22.2.e) de la Llei 7/1985, de 2 d’abril, Reguladora de les Bases del Règim Local.

Atesos els antecedents, es considera que l’expedient s’ha tramitat d’acord amb la Legislació aplicable, i el Ple procedeix a la seva aprovació, de conformitat amb els articles 177.2 del Reial Decret 2/2004, de 5 de març, pel qual s’aprova el Text Refós de la Llei Reguladora de les Hisendes Locals, i 22.2.e) de la Llei 7/1985, de 2 d’abril, Reguladora de les Bases del Règim Local.

Per això, d’acord amb el que estableix l’article 175 del Reial Decret 2568/1986, de 28 de novembre, pel qual s’aprova el Reglament d’Organització, Funcionament i Règim Jurídic de les Entitats Locals, qui subscriu eleva la següent proposta de resolució:

**PROPOSTA DE RESOLUCIÓ**

**PRIMER.**Aprovar inicialment l’expedient de modificació de crèdits

n.º 703/2015 del Pressupost en vigor, en la modalitat de transferències de crèdits, finançat amb càrrec a baixes o anul·lacions de crèdits, el règim del qual per capítols és el que consta en l’annex.

**SEGON.** Exposar aquest expedient al públic mitjançant anunci en el *Butlletí Oficial de la Província*, per quinze dies, durant els quals els interessats podran examinar-lo i presentar reclamacions davant el Ple. L’expedient es considerarà definitivament aprovat si durant l’esmentat termini no es presenten reclamacions; en cas contrari, el Ple disposarà d’un termini d’un mes per a resoldre-les.

Cànoves i Samalús, 21 d’octubre de 2015. El Secretari, Francesc d'A. Serras i Ortuño.”

**TRANSFERÈNCIES DE CREDIT ENTRE PARTIDES**

Transferències negatives:

920/12103- Devolució part proporcional paga extra funcionaris, - 14.000

151/22109- Calefacció Escola, - 5.000

920/13002- Devolució part proporcional paga extra laborals, - 3.000

Transferències positives:

231/16000- Quotes Seguretat Social , + 14.000

151/21200- Reparacions, manteniment i conservació

d’edificis i altres construccions, + 5.000

920/22000- Material d’oficina, + 3.000

Desprès de breus comentaris, l’afer es aprovat per majoria absoluta, amb els vots a favor dels 4 regidors de NIU i els 2 d’ERC i l’abstenció dels 5 regidors del PSC.

**6- PROPOSTA D’INCOACIÓ D’UN EXPEDIENT PER LA MODIFICACIÓ PUNTUAL DEL POUM**

El Sr. Alcalde explica que en el pacte de governabilitat amb ERC ja estava prevista una modificació del POUM, tot i que ara el que es vol fer és una modificació puntual pel tema de la zona d’afecció de carreteres que impedeix construir a les parcel·les que toquen amb la carretera. Explica el Sr. Alcalde que s’ha parlat amb la Diputació de Barcelona i amb la Direcció General d’Urbanisme i que no hi haurà problema en tramitar-ho, tot i que es llarg, entre 10 mesos i un any, o potser una mica més. De totes maneres, el Sr. Alcalde manifesta que per l’any 2016 es crearà una partida per la modificació del POUM però que ara és urgent fer aquesta modificació puntual.

El Sr. López manifesta que es tracta d’un error del Sr. Paez, tal i com ja va passar amb Can Sebastianet i que no tot és culpa sempre de l’anterior Alcalde. Manifesta que el seu grup votarà a favor.

El Sr. Alcalde dona les gràcies al Sr. Lòpez i ratifica que, evidentment és un error dels tècnics redactors però que també es podria haver intentat solucionar abans.

El Sr. Cusell manifesta que el seu grup va votar en contra del POUM i que es una contradicció votar a favor de la revisió però que entén la urgència de trobar una solució al problema de la zona d’afecció. Tot i això sol·licita que es revisi tota la documentació amb més atenció i espera que la modificació del POUM es comenci a l’exercici 2016.

L’afer es aprovat per unanimitat.

**7-Proposta d’aprovació de la relació de llocs de treball i plantilla de personal.**

Manifesta el Sr. Alcalde que aquest punt es retira de l’ordre del dia, tal i com es va parlar en la comissió informativa, i passa als serveis jurídics.

**8-Proposta d’aprovació inicial del pressupost únic d’ingressos i despeses per l’exercici 2016 i les seves bases d’execució.**

Per part del Sr. Alcalde es dona detallada compte del pressupost d’ingressos i despeses que s’ha elaborat amb els informes favorables previs de la Intervenció, el qual consta en el seu respectiu expedient, així com les bases d’execució, de tot el qual els regidors en tenen còpia.

El Sr. Alcalde dona lectura a les principals partides, tant d’ingressos com de despeses i justifica el seu import i manifesta que és un pressupost que no permet masses inversions per que cal fer front a diferents despeses que han sorgit per arranjar temes que l’ajuntament tenia pendents. Resumeix dient que és molt semblant al del darrer any.

La regidora Sra. Aguilera manifesta que per tal d’obtenir mes ingressos es podrien posar anuncis per intentar vendre les parcel·les propietat de l’ajuntament. Afegeix també que els locals tenen mes de 20 anys i que s’han fet moltes coses per intentar arranjar-los i posar-los en condicions i que creu que aquesta partida es podria disminuir una mica perquè tot això ja s’ha fet. El Sr. López manifesta que el pressupost no s’ha fet en un ple monogràfic ni de forma participativa. Afegeix també que si es tant semblant a l’anterior potser això vol dir que no ho feien tant malament i que si nomes hi ha 6.000 € d’inversió es que s’han trucat poques portes. Afegeix que farà al·legacions per tal de donar ocupació a la gent del poble i baixar l’IBI.

El Sr. Alcalde manifesta que, no només s’han de pagar factures de gran import que hi havia pendents, sinó també els interessos i que el seu grup treballarà per poder abaixar l’IBI però que ara cal parar els interessos que haguessin estat, en el seu cas, de 150 o 200.000 €. Manifesta el Sr. Alcalde que no pot dir que farà inversions perquè no pot enganyar als veïns però que a la llarga, aquesta línia d’acotació comportarà la baixada d’impostos i que s’està negociant amb molta gent i amb cinc mesos no es pot fer tot, fent un resum de les principals tasques que porta i portarà a terme l’ajuntament, com el taller de musica, l’espai jove, assessorament per les associacions, etc..

El regidor Sr. Cusell manifesta els principals punts de l’acord de governabilitat amb el grup de NIU, fent esment de que un d’aquests acord diu que el pressupost de 2016 ja seria participatiu i que entén que, degut a la tasca que s’està portant a terme, no es faci aquest any. Afegeix també que cal seguir negociant els temes de l’Escola de Musica i de l’Espai Jove. En relació a les subvencions manifesta que el seu grup troba correcta que les bases d’execució contemplin la concurrència competitiva pel tema de subvencions. Per acabar manifesta que el seu grup presentarà al·legacions/aportacions i que el seu vot, però, serà favorable.

El Sr. López, pel grup municipal socialista, manifesta que el seu grup votarà sempre a favor de tot allò que sigui positiu i en millora dels veïns i veïnes i fa esment a que hi ha processos judicials que ja se’ls va trobar ell quan va entrar al govern. En relació al tema de la escola de musica, manifesta que té coneixement de que es va fer una reunió amb els pares i el lletrat Sr. Serrahima dient-los que la escola no es feia perquè l’ajuntament no volia, cosa que no es certa, igual que es va fer amb el tema de les franges.

Desprès de breu debat sobre el tema de les franges, es posa a votació l’aprovació inicial del pressupost únic d’ingressos i despeses per l’exercici 2016 així com les seves bases d’execució, essent aprovat per majoria absoluta amb els vots a favor del regidors de NIU i ERC i el vot en contra dels regidors del PSC.

**9- Afers urgents**

Per part del Sr. Secretari es posa de manifest que, per un error en la confecció de l’ordre del dia, s’ha obviat el punt referent a la **proposta d’aprovació definitiva del compte general de 2014.** Per part del Sr. Alcalde es sotmet a votació la urgència, aprovant-se per unanimitat.

Per part del Sr. Secretari es dona lectura al següent

**“INFORME-PROPOSTA DE LA INTERVENCIÓ**

En el BOP de data 16 d’octubre es va publicar anunci relatiu a la informació publica del compte general de 2014, als efectes de que per un període de 15 dies i vuit mes, es poguessin presentar al·legacions al mateix.

El grup municipal d’ERC ha presentat diferents objeccions i observacions, mitjançant correu administratiu amb r.e. 2528/2015.

Consultades les dades obrants en aquesta intervenció es proposa:

**PRIMER.- OBJECCIONS:**

En relació a la objecció 1, rebuts de FECSA, informar que s’ha cursat la corresponent reclamació a FECSA i per tant es proposa desestimar-la.

En relació a la objecció 2, fer constar que en el pressupost del 2013 no hi havia partida pressupostària per efectuar el pagament. Com que era una factura del 2013 a final d’any es va haver de posar a pendent d’aplicar i aleshores, un cop obert l’exercici del 2.014 es va haver d’aplicar, malgrat que corresponia al 2013, i per tant es proposa desestimar-la.

En relació a la objecció 3, de pagaments pendents, succeeix el mateix amb les factures d’Endesa Energia, S.A. i d’Unión Fenosa, S.A., ja que no hi havia suficient partida pressupostària a l’exercici 2013, i per tant es proposa desestimar-la.

En relació a la objecció 4 fer constar que les factures que es paguen cada mes per la Direcció de les obres a que fa referència es fan efectives segons un acord que va aprovar la Junta de Govern Local i cada any es dota pressupostàriament. Afegir que la subvenció que se’ns va concedir per efectuar tant pel Centre Cívic de Samalús com el Local Social de Ca l’Esmandia només contemplava l’execució de les obres, no la direcció i execució dels projectes i, per tant, es proposa desestimar-la.

**SEGON.- OBSERVACIONS:**

En relació a les observacions fer constar que es procedirà a signar els documents que no estan signats i es procedirà a adjuntar els albarans a les dites factures d’Àrids Garcia.

**TERCER.- APROVAR** definitivament el Compte General de l’exercici 2014, donant-ne compte al organismes reglamentàriament establerts i publicar aquest acord en el BOP.

Cànoves i Samalús, 17 de novembre de 2015. El Interventor, Francesc d’A. Serras i Ortuño.”

Després de breu debat, l’afer es aprovat per majoria absoluta amb els vots a favor dels regidors de NIU i PSC i el vot en contra d’ERC.

**10-Precs i preguntes**

Per part del Sr. Secretari es dona lectura a les preguntes presentades pel grup municipal del PSC. (Es fan constar amb negreta les respostes que es donen.)

1.- El Ajuntament de Cànoves i Samalús ¿Ha convocat alguna concentració o acte de demostració de repulsa als miserables atemptats terroristes de París, com si s’ha fet a la resta dels consistoris? En

cas afirmatiu: Què és el que s’ha fet? Quan? Quins mitjans han utilitzat per donar difusió dels mateixos? En cas negatiu ¿Perquè no s’ha convocat res?

**El Sr. Alcalde manifesta que es va posar una nota de condol a la pàgina web i que no es va fer un minut de silenci per un malentès. El Sr. López proposa fer un minut de silenci al final de plenari, accedint l’Alcaldia a fer-ho i s’uneix a la proposta el grup municipal d’ERC. Afegeix el Sr. Alcalde que es mirarà la forma d’arreglar les banderes de forma que puguin posar a mig pal. El Sr. Cusell manifesta que el seu grup es va posar en contacte amb l’Alcaldia per fer el que calgués.**

2.- En la Junta de Govern de data 20 de juliol, hi ha una negació de les franges en les parcel·les 177-178 al Mirador. Quin és el motiu?

**El Sr. López retira aquesta pregunta.**

3.- Finalment, es va municipalitzar l’escola de Música tal com NIU i ERC es van comprometre en la campanya electoral?

Han tingut alguna reunió amb els professors i els pares conjuntament? Què se’ls ha comunicat?

**El Sr. López retira aquesta pregunta.**

4.- Quin ús es té previst destinar per a la Rectoria? S’ha arribat algun acord amb l’Arquebisbat?

**El Sr. Alcalde manifesta que s’estan seguint les negociacions amb el Mossèn i que en un primer moment no tenien ganes de vendre però que ara potser canviarà i que s’estan esperant les valoracions.**

**La Sra. Aguilera manifesta que es van fer moltes reunions i es va veure també que era un terreny inundable i que el cost podia ser d’uns 12.000 € però que el Sr. Crous faria obres de reforma per un import de 60.000 € però en cap cas es pagarien els 200.000 € que es demanaven i, amb aquesta formula, a l’ajuntament no li costava diners, tot i que si l’ajuntament ho pot comprar, encara que sigui per 400.000 € a pagar en 10 anys, se’n felicita. El Sr. Alcalde manifesta que abans es parlava de cessió i ara de venta i que en cap cas diu que sigui culpa de l’anterior equip de govern.**

5.- S’han acollit al programa de subvencions del SOC Treball i Formació que dona lloc a la contractació de persones en situació d’atur, perceptores de la RMI amb l’objectiu de afavorir la inserció laboral, millorar l’ocupabilitat i preveure situacions d’exclusió social i laboral? Perquè?

**El Sr. Alcalde manifesta que si i que ja ha començat una persona i que properament en començarà un altre. El Sr. López manifesta que se’n alegra.**

6.- Tenim constància que el passat 19 d’octubre, hi va haver en l’Ajuntament una inspecció de prevenció de riscos laborals. Quin és el motiu?

**Contesta el Sr. Alcalde que es va presentar una denuncia per assetjament i que es va parlar amb la empresa que porta els riscs laborals i es varen fer una sèrie d’entrevistes. Afegeix que l’informe final ha arribat en el dia d’avui, a conseqüència d’haver-lo sol·licitat i diu que no hi ha assetjament. La Sra. Barrio intervé per donar una breu explicació del que va passar en el seu dia.**

7.- Hi ha hagut recentment, alguna demanda d’àmbit laboral dirigida a l’Ajuntament?

**Manifesta el Sr. Alcalde que si, que la ha interposat el Sr. Garzón, en reclamació del seu lloc de treball i sou i que la vista es pel proper 1 de març de 2016. Afegeix el Sr. Alcalde que la modificació es va fer per donar compliment a la sentència i que aquest tema el porta el Sr. Saenz. El Sr. López pregunta si el nou encarregat té el graduat escolar, responent el Sr. Alcalde que no.**

8.- Quines són les feines que desenvolupa el Sr. José Luis Martínez dintre de la brigada municipal?

**El Sr. Alcalde manifesta que les pròpies d’un cap de brigada.**

9.- Quan posaran en pràctica el tema del voluntariat Social?

**La Sra. Barrio manifesta que es vol posar en marxa sobre febrer/març de 2016.**

10.- Quants nens hi han matriculats en l’escola bressol aquest curs 2015-2016? Què part de los 107.624,79 € aporta l’Ajuntament, qual la Generalitat i qual els pares dels alumnes matriculats?

**La Sra. Barrio manifesta que 18 i que la part que aporta l’ajuntament és de 75.000 €, que la Diputació en va aportar 14.400 pel 2013, 25.000 pel 2014 i que sobre el 2015 no se’n té coneixement. Afegeix que la quota dels pares es de 182 €/mes.**

11.- Com està el tema relatiu a l’edificació adossada al Castell de Cànoves?

**El Sr. Alcalde manifesta que encara no s’ha tractat aquest tema i que es posarà fil a l’agulla el mes aviat possible.**

12.- S’ha signat el conveni de la ruta dels Poblats Iberes de Catalunya?

**Manifesta el Sr. Alcalde que encara no, afegint però que s’ha demanat una subvenció de 13.000 € al Departament de Cultura de la Generalitat per despeses ja fetes al Puig del Castell.**

13.- Com es troba el projecte del berenador de l’Artigossa?

**Manifesta el Sr. Alcalde que tot i que l’informe d’Urbanisme és favorable, en el projecte no hi constaven les pèrgoles i que ell mateix va anar a Urbanisme i que li han donat hora per anar-hi amb els tècnics i propietaris per trobar una solució i que avui ha tornat a telefonar i li han donat hora pel dia 19 de gener.**

14.- Com es troba el projecte que va entrar NIU en l’anterior legislatura el Sr. Cuch, ara Alcalde, per cobrar per visitat “El Castanyer”?

**El Sr. Alcalde manifesta que sobre aquest tema no s’ha fet absolutament res. El Sr. López li recrimina la Sr. Alcalde que primer anés a la Diputació en lloc de venir a l’Ajuntament i que la seva voluntat ha estat sempre d’ajudar però no amb diners públics. El Sr. Alcalde contesta que va anar a la Diputació per saber si el projecte els hi podria agradar i perquè cal fer quelcom ja que hi ha 20.000 visites a l’any i que ni la Generalitat ni la Diputació fan res de res. Afegeix també que, en qualsevol cas, el projecte ja diu que sempre seria gratuït pels veïns de Cànoves i Samalús.**

15.- Perquè en el pressupost Municipal, que ara presenten, en la partida de “Consell del Poble” han destinat aquesta partida 2.000€?

**El Sr. Alcalde manifesta que originàriament era de 2000 € però que es proposen 3.000 €.**

Seguidament es dona lectura a les preguntes presentades pel grup municipal d’ERC. En negreta es fan constar les respostes que es donen.

1. La premsa comarcal (Ara Granollers, de 12 de novembre, i El 9 NOU, de l'endemà, 13 de novembre ) s'ha fet ressò de I'elevat nombre d'habitatges buits propietat de bancs i empreses a la comarca, 2.334 (dades de l'Agència   
   d'Habitatge de Catalunya), dels quals 16 al nostre municipi. Com a Ajuntament, ¿disposem de les adreces dels habitatges esmentats i de quins bancs són propietat?

**El Sr. García manifesta que s’ha investigat que 9 habitatges són del BBVA, 3 d’UNIM, 2 del Banc Popular, 13 del Banc de Santander i un d’una societat que es diu LANOCELL.**

1. Arran de I'aprovació de la Llei 24/2015, de 29 de juliol, de Mesures urgents per   
   afrontar l'emergència en l'àmbit de I'habitatge i la pobresa energètica, ¿hi ha   
   hagut cap petició d'alguna família o famílies que busquin I'empara i la   
   intervenció de l'Ajuntament en cas de desnonament?

**El Sr. Alcalde manifesta que hi ha hagut una petició i que s’hi està treballant des de serveis socials i que amb la nova llei s’ha d’ajudar als veïns desnonats, fent una breu lectura dels article principals de la llei 24/2015. La Sra. Barrio manifesta que les famílies que pateixen un desnonament ho han de dir amb temps a la Ofideute de la Generalitat de Catalunya.**

1. En els darrers mesos, diversos robatoris han generat preocupació entre la població. Tenim constància que, des de l'Ajuntament, s'han fet intervencions puntuals (p.e., d'enllumenat) que ajuden a la prevenció d'aquest tipus de   
   delictes. Sense necessitat de ser exhaustius, ni detallistes, ¿podrien explicar- nos si hi ha hagut una més gran col·laboració per part dels Mossos d'Esquadra?

**El Sr. Alcalde manifesta que els mossos estan investigant els fets i que s’ha detingut a una persona però que es creu actuen en xarxa pel que hi està treballant la policia secreta.**

1. S'ha fet alguna reunió de seguiment amb Servitransfer per la recollida de residus?

**La regidora Sra. Villanueva manifesta que es farà a primers d’any. El regidor d’ERC Sr. Cusell manifesta que cal fer força amb el tema de la sensibilització envers el reciclatge.**

1. Quan es lIegeixi aquesta pregunta, en el punt número 4 del ple corresponent, s'haurà segurament nomenat la persona representant de l'Ajuntament en la Fundació Acció Baix Montseny.

D’altra banda, en El 9 NOU del 23 de novembre llegim que els municipis del Baix Montseny - repartits entre les comarques actuals del Vallès Oriental la Selva-, entre els quals hi ha Sant Pere de Vilamajor i Llinars i hi hauria Sant Antoni de Vilamajor, es coordinen per avançar cap a la comarca pròpia.

A partir de les informacions que vagin sortint, ¿pensa I'equip de govern, amb els altres dos grups municipals, si més no abordar el debat sobre la   
conveniència, o no, que el nostre municipi se sumi a aquesta dinàmica?

**Manifesta el Sr. Alcalde que va haver-hi una reunió el dia 21 de novembre a la que no hi va poder assistir i que caldrà veure quin consens hi ha. Afegeix que ha demanat que li enviïn documentació però que tot està en un estat molt inicial. El Sr. Cusell afegeix que, tard o d’hora caldrà veure si pot aportar beneficis o no.**

Abans de finalitzar la sessió, els membres del plenari i el públic assistent, guarden un minut de silenci pels atemptats de Paris.

I no havent més assumptes a tractar, per part de l’Alcaldia s’aixeca la sessió a les 22.27 hores, acordant-se la redacció de l’esborrany de l’acte d’acord amb els paràmetres que disposa l’article 110 del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.